Аҵыхәтәантәи уахыки-ҽнаки рыла Шьамтәылаҟа ихынҳәит ҩ-нызқьҩык ахҵәацәа. Иара убасгьы уахыки-ҽнаки ирылагӡаны еиҭашьақәыргылоуп анхарҭа ҩнқәа ԥшьба, ааглыхратә наплакы, афымцастанциа маҷ.
Урыстәыла адәныҟатәи аусқәа рминистрра азыԥшуп жәларбжьаратәии арегионалтәии еиҿкаарақәеи ажурналисттә уаажәларреи рҭак Қырҭтәыла ателехәаԥшра аефир аҿы аҭыԥ змаз ахҭыс азы.
Ԥхынгәы 5 рзы Џьубга иахьаҵанакуа амшын аҿы иӡааҟәрылеит 12 ҭыԥ змаз, аха 55-ҩык мҩанызгоз ашхәа. Усҟан ҩыџьа аҳәса ҭахеит.
Змагнитуда 6,9 балл иҟаз адгьылҵысра ҟалеит Индонезиа амҽыша, ԥхынгәы 7 рзы.
ОБСЕ Аԥсныи Аахыҵ Уаԥстәылеи рганахьала Қырҭтәыла имҩаԥнаго аполитика иадгылоит, аимак аҭышәныртәалара иазырхоуп ҳәа иԥхьаӡаны, убри инамаданы ОБСЕ ааԥхьара ҟанаҵеит Аԥсныи Аахыҵ Уаԥстәылеи рхьыԥшымра азхаҵара мап ацәкызарц.